21.10.2022
SL
Uradni list Evropske unije
L 273/1
II (Nezakonodajni akti)
MEDNARODNI SPORAZUMI SKLEP SVETA (EU) 2022/1987 z dne 13. oktobra 2022 o podpisu, v imenu Unije, Okvirnega sporazuma o partnerstvu in sodelovanju med Evropsko unijo in njenimi državami članicami na eni strani ter Vlado Malezije na drugi strani
SVET EVROPSKE UNIJE JE –
ob upoštevanju Pogodbe o delovanju Evropske unije in zlasti člena 209 v povezavi s členom 218(5) Pogodbe, ob upoštevanju predloga Evropske komisije, ob upoštevanju naslednjega: (1)
Svet je 25. novembra 2004 pooblastil Komisijo, da začne pogajanja z Malezijo o Okvirnem sporazumu o partnerstvu in sodelovanju med Evropsko unijo in njenimi državami članicami na eni strani ter Vlado Malezije na drugi strani (v nadaljnjem besedilu: Sporazum).
(2)
Pogajanja o Sporazumu so bila uspešno zaključena s parafiranjem Sporazuma 6. aprila 2016 v mestu Putrajaya v Maleziji.
(3)
Pogajalci so potrdili svoje skupno razumevanje, da v skladu z Zvezno ustavo Malezije Vlada Malezije s svojim podpisom izraža namero, da bo Sporazum zavezujoč za Malezijo kot celoto.
(4)
Cilj Sporazuma je vzpostaviti okrepljeno partnerstvo med Unijo in Malezijo ter poglobiti in spodbujati sodelovanje pri vprašanjih skupnega interesa, kot so človekove pravice, neširjenje orožja za množično uničevanje, boj proti terorizmu, boj proti korupciji in organiziranemu kriminalu, trgovina, migracije, okolje, energija, podnebne spremembe, promet, znanost in tehnologija, zaposlovanje in socialne zadeve, izobraževanje in kmetijstvo.
(5)
Sporazum bi bilo treba podpisati v imenu Unije, s pridržkom njegove poznejše sklenitve –
SPREJEL NASLEDNJI SKLEP:
Člen 1 Podpis, v imenu Unije, Okvirnega sporazuma o partnerstvu in sodelovanju med Evropsko unijo in njenimi državami članicami na eni strani ter Vlado Malezije na drugi strani (v nadaljnjem besedilu: Sporazum) se odobri s pridržkom sklenitve Sporazuma (1).
(1) Besedilo Sporazuma se objavi skupaj s sklepom o sklenitvi Sporazuma.